รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ติดตามสถานการณ์ภัยแล้งใกล้ชิด ย้ำผู้ว่าฯ ในพื้นที่และหน่วยงานที่เกี่ยวข้อง เร่งลดผลกระทบพื้นที่ประกาศภัยแล้ง บรรเทาความเดือดร้อนประชาชน
วันจันทร์ที่ 3 เมษายน 2566
03/04/2566
​โฆษกรัฐบาลเผยนายกฯ ติดตามสถานการณ์ภัยแล้งใกล้ชิด ย้ําผู้ว่าฯ ในพื้นที่และหน่วยงานที่เกี่ยวข้อง เร่งลดผลกระทบพื้นที่ประกาศภัยแล้ง บรรเทาความเดือดร้อนประชาชน
​โฆษกรัฐบาลเผยนายกฯ ติดตามสถานการณ์ภัยแล้งใกล้ชิด ย้ําผู้ว่าฯ ในพื้นที่และหน่วยงานที่เกี่ยวข้อง เร่งลดผลกระทบพื้นที่ประกาศภัยแล้ง บรรเทาความเดือดร้อนประชาชน พร้อมเตรียมการรองรับพื้นที่เสี่ยงขาดแคลนน้ําเพิ่ม
วันที่ 3 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ภัยแล้งใกล้ชิดหลังมีพื้นที่ประกาศเขตการให้ความช่วยเหลือผู้ประสบภัยพิบัติกรณีฉุกเฉินแล้ว 1 อําเภอ คือ อําเภอเกาะสีชัง จังหวัดชลบุรี ซึ่งเป็นการประกาศเขตภัยแล้งจังหวัดแรกในรอบปี 2566 นายกรัฐมนตรีจึงสั่งการและเน้นย้ําให้ทุกหน่วยงานที่เกี่ยวข้องทั้งสํานักงานทรัพยากรน้ําแห่งชาติ (สทนช.) กองอํานวยการน้ําแห่งชาติ (กอนช.) ผู้ว่าราชการจังหวัดในพื้นที่ที่ประสบภัยแล้ง และผู้ว่าราชการจังหวัดอื่น ๆ เฝ้าติดตามสถานการณ์ภัยแล้งอย่างใกล้ชิดในช่วงเวลาที่เหลือ โดยเฉพาะในช่วงเดือนเมษายนของทุกปีที่หลายพื้นที่อาจเกิดสถานการณ์ขาดแคลนน้ําได้ โดยขอให้ทุกพื้นที่เตรียมการความพร้อมในทุกด้านทั้งเจ้าหน้าที่และอุปกรณ์เครื่องมือต่าง ๆ รองรับสถานการณ์ภัยแล้งและพื้นที่เสี่ยงขาดแคลนน้ําเพิ่ม ทั้งน้ําอุปโภค บริโภค และพื้นที่เกษตร พร้อมขอให้ทุกจังหวัดเร่งประชาสัมพันธ์สร้างการรับรู้ให้กับประชาชนในการใช้น้ําอย่างรู้คุณค่าเกิดประโยชน์สูงสุด และประหยัดน้ําต่อเนื่องเพื่อให้มีน้ําไว้ใช้อย่างเพียงพอในช่วงฤดูแล้งนี้
พร้อมกันนี้ นายกรัฐมนตรียังได้ติดตามสถานการณ์พื้นที่เฝ้าระวังเสี่ยงขาดแคลนน้ํา ด้านอุปโภคบริโภค ในเขตการประปาส่วนภูมิภาค กปภ. 16 สาขา 14 จังหวัด ซึ่งล่าสุดพบว่า มี 1 สาขา เริ่มได้รับผลกระทบแนวโน้มน้ําดิบสําหรับผลิตประปาไม่เพียงพอ คือ สาขาสว่างแดนดิน (หน่วยบริการหนองหาน) อ.หนองหาน จ.อุดรธานี โดยขณะนี้การประปาภูมิภาคสาขาสว่างแดนดิน ได้จัดหาแหล่งน้ําสํารองในพื้นที่ 3 แห่ง ได้แก่ หนองเสวย หนองบ่อ และหนองสระคาม เป็นแหล่งน้ําใช้ผลิตประปา ซึ่งจะสามารถจ่ายน้ําได้ถึงวันที่ 10 มิถุนายนนี้ รวมทั้ง สทนช. ได้เร่งประชาสัมพันธ์สร้างการรับรู้ให้ประชาชนในพื้นที่ได้ประหยัดการใช้น้ําอย่างต่อเนื่องต่อไป พร้อมทั้งให้สํานักงานทรัพยากรน้ําแห่งชาติภาค 1-4 ประสานติดตามสอบถามหน่วยงานที่เกี่ยวข้องในพื้นที่ที่มีความเสี่ยงขาดแคลนน้ําเพิ่มเติมจากที่ได้ชี้เป้าพื้นที่เฝ้าระวังไว้เดิม ประกอบด้วย 4 พื้นที่หลัก ซึ่งมีแผนเตรียมการป้องกันไว้ล่วงหน้าแล้ว ได้แก่ (1) พื้นที่เสี่ยงขาดแคลนน้ําผลิตน้ําประปา จํานวน 3 ตําบล 3 อําเภอ 2 จังหวัด ในเขต จ.เชียงราย และ จ.เพชรบูรณ์ องค์การบริหารส่วนตําบล (อบต.) ได้นํารถบรรทุกน้ําแจกจ่ายให้กับประชาชนและเติมน้ําในบ่อพักน้ําประปาหมู่บ้านเรียบร้อยแล้ว (2) พื้นที่เสี่ยงขาดแคลนน้ําด้านการเกษตรนอกเขตชลประทาน จํานวน 2 ตําบล 2 อําเภอ 2 จังหวัด ได้แก่ จ.นครนายก และ จ.ปราจีนบุรี เนื่องจากในช่วงฤดูแล้งมักประสบปัญหาน้ําเค็มทําให้ขาดแคลนน้ําจืดในพื้นที่ ซึ่งกรมชลประทานได้มีการบริหารจัดการน้ําในแม่น้ํานครนายกและแม่น้ําปราจีนบุรี ตามจังหวะน้ําทะเลขึ้นลง เพื่อให้ประชาชนได้รับผลกระทบน้อยที่สุด (3) พื้นที่เสี่ยงขาดแคลนน้ําสําหรับไม้ผลที่มีมูลค่าทางเศรษฐกิจ จํานวน 6 ตําบล 4 อําเภอ 3 จังหวัด ได้แก่ จ.จันทบุรี จ.บุรีรัมย์ และ จ.สุรินทร์ ซึ่ง อบต.ได้นํารถบรรทุกน้ําแจกจ่ายและเติมน้ําในสระให้กับประชาชน และ (4) พื้นที่ที่มีความเสี่ยงด้านคุณภาพน้ํา (น้ําเค็ม) ในเขตการประปาส่วนภูมิภาคสาขาบางปะกง และสาขาบางคล้า มีการรับน้ําดิบจากสาขาข้างเคียง จากการประปานครหลวงและจากเอกชน อย่างไรก็ตาม กอนช. จะยังคงติดตามสถานการณ์น้ําเพื่อเฝ้าระวังผลกระทบจากสถานการณ์ในช่วงแล้งที่ยังเหลืออีกประมาณ 2 เดือนนี้อย่างใกล้ชิด เพื่อป้องกันปัญหาการขาดแคลนน้ําในทุกภาคส่วนอย่างเข้มข้นต่อเนื่อง ซึ่งเป็นไปตามนโยบายของรัฐบาลที่มุ่งหวังให้ประชาชนได้รับผลกระทบจากภัยแล้งให้น้อยที่สุด สําหรับพื้นที่เฝ้าระวังเสี่ยงขาดแคลนน้ํา นอกเขต กปภ. หรือ ประปาท้องถิ่น 136 ตําบล 54 อําเภอ 20 จังหวัด ยังไม่พบพื้นที่ประสบปัญหาขาดแคลนน้ําแต่อย่างใด
“นายกรัฐมนตรีขอบคุณทุกหน่วยงานที่เกี่ยวข้องและผู้ว่าราชการจังหวัดชลบุรี ที่ร่วมมือกันเร่งดําเนินการลดผลกระทบประชาชนจากเหตุประสบปัญหาขาดแคลนน้ําอุปโภค บริโภค และพื้นที่เกษตร ในพื้นที่หมูที่ 1-7 ตําบลท่าเทววงษ์ อําเภอเกาะสีชัง จังหวัดชลบุรี รวมถึงสํานักงานป้องกันและบรรเทาสาธารณภัยจังหวัดชลบุรี ที่กําลังดําเนินการจัดซื้อน้ําดื่มแจกจ่ายให้กับประชาชนโดยเร่งด่วนแล้ว ตลอดจน กอนช. ที่ได้ประสานหน่วยงานที่เกี่ยวข้อง โดยเฉพาะหน่วยทหาร จังหวัด ท้องถิ่น โครงการชลประทาน สํานักงานป้องกันและบรรเทาสาธารณภัยจังหวัดในพื้นที่เข้าไปเร่งให้ความช่วยเหลือประชาชนเพิ่มเติมด้วยเช่นกัน” นายอนุชา กล่าว